|  |  |
| --- | --- |
| **Частична предварителна оценка на въздействието** | |
| **Институция:**  Министерство на земеделието | **Нормативен акт:**  Проект на Постановление на Министерския съвет за изменение и допълнение на Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – Схема „Училищен плод“ и Схема „Училищно мляко“, приета с Постановление № 251 на Министерския съвет от 2016 г. |
|  | **………………………………………………** |
| **Лице за контакт:**  Ирина Лазарова – директор на дирекция „Пазарни мерки и организации на производители“ | **Телефон и ел. поща:**  02/ 985 - 11 - 620  [ilazarova@mzh.government.bg](mailto:ilazarova@mzh.government.bg) |
| **1. Проблем/проблеми за решаване:**  **Проблем 1 „Несъответствие с поставените национални и европейски цели за новия програмен период от 2023/2024 до 2028/2029 учебна година за прилагане на схема за предоставяне на плодове, зеленчуци, мляко и млечни продукти в детските градини, училищата и центровете за специална образователна подкрепа (схема „Училищен плод и схема „Училищно мляко)“**  *1.1. Кратко опишете проблема/проблемите и причините за неговото/тяхното възникване. По възможност посочете числови стойности*  От учебната 2023/2024 година започва нов програмен период за прилагането на двете училищни схеми. За целта държавите членки следва да изготвят нова национална стратегия, която да включва поставените цели и търсените резултати от прилагането на схемите до 2028/2029 учебна година (вкл.). В синхрон с европейските и национални амбиции за постигане на по-висок дял „зелено земеделие“, рамкирани в споразумението за „Зелената сделка“ и в стратегията „От фермата до трапезата“, очертаните за новия програмен период цели включват увеличен дял на биологично произведени продукти, които да се доставят в образователните институции и разширен обхват на допустимия за предлагане асортимент плодове и зеленчуци.  Двете училищни схеми са част от Общата селскостопанска политика (ОСП) и тяхното прилагане следва да бъде в съответствие с поставените глобални цели, още повече, че резултатът от тяхното прилагане е обвързан със здравето и хранителните навици на децата и учениците в Съюза. Осигуряването на повече биологични и продукти и местно производство, както и разширяването на допустимия асортимент са пряко обвързани с екологичните амбиции на ЕС и с поетите от държавите членки ангажименти за постигане на поставените цели.  *1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Съществуващата правна рамка не е адаптирана към заложеното в националната стратегия за новия програмен период  *1.3. Посочете защо действащата нормативна рамка не позволява решаване на проблема/проблемите.*  Определеният в наредбата брой доставки на биологично произведени продукти (от 4 до 6 за една учебна година) не съответства с амбицията за увеличаване дела на консумираните екологични продукти. Също така, обхватът на допустимите за доставка в образователните институции плодове и зеленчуци, определен в наредбата, не включва малините и боровинките, които са предвидени в новата национална стратегия.  *1.4. Посочете задължителните действия, произтичащи от нормативни актове от по-висока степен или актове от правото на ЕС.*  С проекта не се транспонират нормативни актове на институции на ЕС.  *1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*  Не са извършвани последващи оценки на нормативния акт, както и анализ за изпълнението на политиката. | |
| **2. Цели:**  **Цел 1** „Изграждане на здравословни хранителни навици у децата и учениците в страната“  **Цел 2** „Увеличаване на дела на биологични и местни продукти“ | |
| **3. Заинтересовани страни:**  1. Министерския съвет  2. Министерство на земеделието  3. Министерство на здравеопазването  4. Министерство на образованието  5. Държавен фонд „Земеделие“  6. Българската агенция по безопасност на храните  7. Национално сдружение на общините в България  8. Над 3300 училища и детски градини или приблизително 450 000 деца/ученици  9. Над 300 доставчици на плодове/зеленчуци и на мляко/млечни продукти, сред които земеделски производители и млекопреработвателни предприятия | |
| **4. Варианти на действие. Анализ на въздействията:** | |
| **4.1. По проблем 1:** | |
| **Вариант 1 „Без действие“:**  **Описание:**  Не се приема проект на Постановление на Министерския съвет за изменение и допълнение на Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – Схема „Училищен плод“ и Схема „Училищно мляко“. Към настоящия момент нормативната уредба е изготвена в съответствие с целите на Националната стратегия с обхват до края на учебна 2022/2023 година. В резултат ще е налице остаряла национална нормативна уредба, която не съответства на заложеното в новия програмен период.  **Положителни (икономически/социални/екологични) въздействия:**  Не са идентифицирани.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  Ще се създаде ситуация, при която липсва актуална нормативна уредба, синхронизирана със заложените цели за новия програмен период.  *(върху всяка заинтересована страна/група заинтересовани страни)*  **Специфични въздействия:**  **Въздействия върху малките и средните предприятия:**  Няма да се даде възможност за насърчаване на консумацията на по-здравословни и екологични продукти.  **Административна тежест:**  Няма ефект.  **Вариант 2** Приемане на Постановление на Министерския съвет за изменение и допълнение на Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – Схема „Училищен плод“ и Схема „Училищно мляко“.  **Описание:**  С изменението и допълнението на наредбата ще бъдат извършени необходимите промени, които да гарантират съответствие с предвиденото за новия програмен период и ангажираност на държавата към поставените общоевропейски и национални цели за плавно преминаване към по-екологично селско стопанство – увеличаване на броя доставки на биологично произведени продукти на 9 броя, както и разширяване обхвата на допустимите за доставка плодове и зеленчуци с включване на малини и боровинки в порция по 0,125 гр. и до 4 броя доставки годишно на двата плода за една учебна година. Осигуряването на по-висок дял биологично произведени продукти, местни продукти, както и по-богатия асортимент на плодове и зеленчуци, ще допринесе за постигане в по-висока степен на заложената основна цел на двете училищни схеми – насърчаване на здравословни хранителни навици у децата и учениците в страната.  **Положителни (икономически/социални/екологични) въздействия:**  Осигуряване на възможност за извършване на повече доставки на биологични и местни продукти и за по-голямо разнообразие на плодове в детските градини и училищата в страната. По този начин ще се даде възможност на всички участници в двете училищни схеми да допринесат за постигане на две фундаментални цели с висок социален и екологичен отзвук – плавно преминаване към по-екологични бит и култура, изграждане на здравословни хранителни навици у децата и учениците и запознаването им с по-широк кръг от полезни за тях храни. Постигането на втората и третата цел (изграждане на здравословни хранителни навици у децата и учениците и запознаването им с по-широк кръг от полезни за тях храни) е и смисълът от прилагането на двете училищни схеми в страната.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  Не са идентифицирани.  *(върху всяка заинтересована страна/група заинтересовани страни)*  **Специфични въздействия:**  **Въздействия върху малките и средните предприятия:**  Ще се осигури възможност за по-голям брой доставки на биологично произведени продукти, местни продукти, както и за по-голямо разнообразие на плодове. Постигането на тези цели ще се осъществи в рамките на заложения в Националната стратегия бюджет за периода 2023/2024 – 2028/2029 учебни години. На доставчиците по двете училищни схеми (производители и търговци) ще бъдат възстановени разходите за извършените от тях доставки към учебните заведения от бюджета на ДФ „Земеделие“, съгласно подадените от тях и одобрени заявки за плащане.  **Административна тежест:**  Няма ефект | |
| **5. Сравняване на вариантите:**  **Степени на изпълнение по критерии:** 1) висока; 2) средна; 3) ниска.  **5.1. По проблем 1:**   |  |  |  |  | | --- | --- | --- | --- | |  | | **Вариант 1  „Без действие“** | **Вариант 2** | | ***Ефективност*** | Цел 1: | ниска | висока | | Цел 2: | ниска | висока | | ***Ефикасност*** | Цел 1: | ниска | висока | | Цел 2: | ниска | висока | | ***Съгласуваност*** | Цел 1: | ниска | висока | | Цел 2: | ниска | висока | | |
| **6. Избор на препоръчителен вариант:**  **По проблем 1: Вариант 2** Приемане наПостановление на Министерския съвет за изменение и допълнение на Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – Схема „Училищен плод“ и Схема „Училищно мляко“. | |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):** | |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**      *1.1. Изборът следва да е съотносим с посочените специфични въздействия на избрания вариант.*  *1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*  Не се създава нов регулаторен режим.  *1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.*  *1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.*  *1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*  Проектът на наредба не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество (ОВ, бр. L 241, 17.9.2015 г.).  *1.6. В случай че се изменят регулаторни режими или административни услуги, посочете промяната.*  Не се изменят регулаторни режими или административни услуги. | |
| **6.3. Създават ли се нови регистри от прилагането на препоръчителния вариант (включително по отделните проблеми)?** | |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?** | |
| **6.5. Потенциални рискове от прилагането на препоръчителния вариант (включително по отделните проблеми):**  Не са идентифицирани. | |
| **7. Консултации:**      Проектът на Постановление на Министерския съвет за изменение и допълнение на Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – Схема „Училищен плод“ и Схема „Училищно мляко“ ще бъде публикуван на интернет страницата на Министерство на земеделието и на Портала за обществени консултации за срок от 30 дни. | |
| **8. Приемането на нормативния акт произтича ли от правото на Европейския съюз?** | |
| **9. Изисква ли се извършване на цялостна предварителна оценка на въздействието поради очаквани значителни последици?** | |
| **10. Приложения:** Неприложимо | |
| **11. Информационни източници:** Национална стратегия за прилагането на схема за предлагане на плодове, зеленчуци, мляко и млечни продукти в детските градини, училищата и центровете за специална образователна подкрепа в Република България от 2023/2024 до края на 2028/2029 учебна година  [Училищни схеми | Министерство на земеделието (government.bg)](https://www.mzh.government.bg/bg/politiki-i-programi/politiki-i-strategii/obshta-selskostopanska-politika/obsha-organizaciya-na-pazarite-na-selskostopanski-produkti/uchilishni-shemi/)  Регламент (ЕС) № 1308/2013 на Европейския парламент и на Съвета от 17 декември 2013 година за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007  [EUR-Lex - 02013R1308-20230101 - BG - EUR-Lex (europa.eu)](https://eur-lex.europa.eu/legal-content/BG/TXT/?uri=CELEX%3A02013R1308-20230101&qid=1678966592034)  Регламент за изпълнение (ЕС) 2017/39 на Комисията от 3 ноември 2016 година относно правилата за прилагане на Регламент (ЕС) № 1308/2013 на Европейския парламент и на Съвета по отношение на помощта от Съюза за доставка на плодове и зеленчуци, банани и мляко в учебните заведения  [EUR-Lex - 02017R0039-20220225 - BG - EUR-Lex (europa.eu)](https://eur-lex.europa.eu/legal-content/BG/TXT/?uri=CELEX%3A02017R0039-20220225&qid=1678966623742)  Делегиран регламент (ЕС) 2017/40 на Комисията от 3 ноември 2016 година за допълнение на Регламент (ЕС) № 1308/2013 на Европейския парламент и на Съвета по отношение на помощта от Съюза за доставка на плодове и зеленчуци, банани и мляко в учебните заведения и за изменение на Делегиран регламент (ЕС) № 907/2014 на Комисията  [EUR-Lex - 02017R0040-20220801 - BG - EUR-Lex (europa.eu)](https://eur-lex.europa.eu/legal-content/BG/TXT/?uri=CELEX%3A02017R0040-20220801&qid=1678966652351) | |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:**  **Име и длъжност:** Ирина Лазарова – директор на дирекция „Пазарни мерки и организации на производители“  **Дата:** 02.05.2023 г.  **Подпис:** | |